L'Ajuntament d'Alaquàs assessorarà a les famílies per estalviar energia en les seues vivendes
05/06/2013

# L'Ajuntament d'Alaquàs assessorarà a les famílies per estalviar energia en les seues vivendes

*   05/06/2013
*   [Imprimir](#)
*   Compartir
*    https://www.alaquas.org/documento.asp?id\_do=13841

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13841%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20assessorar%C3%A0%20a%20les%20fam%C3%ADlies%20per%20estalviar%20energia%20en%20les%20seues%20vivendes)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13841/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2013/2/13841/0506201311042012-_dsc4620_Form_4.jpg)](https://www.alaquas.org/ficheros/documentos/2013/2/13841/0506201311042012-_dsc4620_Form_10.jpg "<a href='https://www.alaquas.org/ficheros/documentos/2013/2/13841/0506201311042012-_dsc4620_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs assessorarà a les famílies per estalviar energia en les seues vivendes</a>")

Alaquàs s'adhereix a la campanya sobre conscienciació ciutadana en matèria d'eficiència energètica posada en marxa per l'Institut Valencià de l'Edificació

L'Ajuntament d'Alaquàs assessorarà a les famílies per tal d‘ajudar-les a estalviar energia en les seues vivendes. Alaquàs és un dels primers municipis en adherir-se a aquesta campanya sobre conscienciació ciutadana posada en marxa per l'Institut Valencià de l'Edificació amb l'objectiu de dur a terme iniciatives en matèria d'eficiència energètica.

L'objectiu principal d'aquesta campanya és el d'assessorar a la ciutadania a estalviar energia en les seues vivendes, ajudant-los a reduir la seua facturació de consum elèctric i aplicant polítiques d'estalvi energètic per contribuir amb el medi ambient.

Les actuacions es realitzaran tenint en compte diferents escales d'intervenció atenent a les necessitats de la ciutadania. En alguns casos, assessorant les famílies en el canvi d'alguns hàbits sense inversió econòmica i en altres casos, en actuacions de major envergadura com puguen ser la rehabilitació de façanes i cobertes per incorporar aïllament tèrmic o altres més senzilles com l'adquisició d'equips vinculats a l'estalvi energètic, que podran ser adquirits en els mateixos comerços del municipi.

La campanya s'iniciarà amb diverses xerrades informatives que seran impartides en les associacions del municipi interessades. Posteriorment s'instal·larà un punt d'informació per explicar la ciutadania les mesures a prendre en estalvi energètic. En aquest punt d'informació s'oferirà a la població la possibilitat de presentar les seues factures energètiques per tal d'efectuar-los una auditoria energètica personalitzada a través de la qual se'ls podrà aconsellar sobre com estalviar energia.

La campanya finalitzarà amb un sorteig de productes relacionats amb l'estalvi energètic entre les persones que hagen obtingut els millors resultats d'estalvi en la campanya.

Amb aquesta campanya, Alaquàs celebra demà el Dia Internacional del Medi Ambient que ve a sumar-se a les diferents accions posades en marxa per l'Ajuntament d'Alaquàs en línia amb la seua política mediambiental i de sostenibilitat amb el medi ambient.